REGULAMENT

„PAUZA DE CULTURĂ”

NOTIUNI GENERALE:

 Centrul de Proiecte și Programe Educaționale și Sportive pentru Copii și Tineret București, in parteneriat cu Inspectoratul Școlar al Municipiului București, Federația Sindicatelor din Educație “Spiru Haret”, Consiliul Municipal al Elevilor, Palatul Național al Copiilor și Casa Corpului Didactic a Municipiului București, sub egida Parteneriatului Civic pentru Educație CIVITAS, organizează în perioada 18 – 22 aprilie 2016, în cadrul sătămânii „Școala Altfel – Să știi mai multe, să fii mai bun”, proiectul intitulat „**Pauza de Cultură**”.

 Proiectul „Pauza de Cultură” constă în vizionarea unor piese de teatru la Teatrul Național București și Teatrul de Comedie, ce au ca scop să familiarizeze elevii Capitalei cu arta și cultura Bucureștiului.

 Piesele de teatru sunt destinate elevilor și profesorilor însoțitori din clasele IX – XII și asigură logistica aferentă vizionării acestora prin permise gratuite de intrare la Teatrul Național București și la Teatrul de Comedie.

ÎNSCRIEREA SI PARTICIPAREA

 La acest proiect pot participa unitățile de învățământ din ciclul liceal, acestea urmând să angreneze în activitate elevii din clasele IX-XII.

Unitățile de învățământ se pot înscrie în perioada 01-12.03.2016 pe adresa de e-mail civitasbucuresti@gmail.com, precizând nume și număr de telefon reprezentant al unității de învățământ și lista cu 50 de participanți( elevi si cadre didactice).

Înscrierea se va face în limita a 2000 de participanți (elevi și cadre didactice) din clasele IX-XII ale unităților de învățământ bucureștene.

RETRAGEREA DIN PROIECT

În cazul în care după finalizarea procedurilor de încriere în proiect, unitatea de învățământ renunță la participare, persoana de contact are obligația de a anunța organizatorul cu cel puțin 72 de ore înainte de începerea activității.

 Organizatorul poate refuza participarea unităilor de învățământ care nu au transmis e-mail-ul de înscriere în termenul precizat anterior sau în cazul în care numărul elevilor înscriși depășește limita maximă de vizitatori admiși pe ora.

DESFĂȘURAREA ACTIVITĂȚILOR

În perioada 18-22 aprilie 2016, participanții înscriși la acest proiect vor fi prezenți în locul și la ora stabilită conform programului comunicat către organizator.

Cadrele didactice responsabile se obligă să însoțească elevii înscriși în programul din „Școala Altfel- Să știi mai multe, să fii mai bun”, pe toată durata vizitei, respectiv de la unitatea de învățământ către obiectivele comunicate de către organizator, conform reglementărilor Inspectoratului Școlar al Municipilui București.

În momentul staționării la teatre, cadrele didactice însoțitoare au datoria de a le aduce la cunoștință elevilor durata în care se desfășoară o piesă de teatru, faptul ca este interzis consumul de alimente în sala de spectacol ori să deterioreze bunurile din cadrul teatrului.

ASIGURARE ȘI RĂSPUNDERE

Organizatorul va asigura logistica aferentă proiectului prin punerea la dispoziție a permiselor gratuite de intrare la Teatrul Național București și la Teatrul de Comedie. De asemenea, se angajează în gestionarea proiectului, prin coordonatori specializați care se vor ocupa de organizarea, desfășurarea și încheierea proiectului.